[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000001", "text": "Galerii: Palivere koolilaste jubejutud kolisid koos piltidega raamatukokku"}, {"text_idx": "#000003", "text": "Kolmapa\u0308eval raamatukogu lugemissaalis avatud na\u0308itus \u201eJubedad jutud\u201d on u\u0308htaegu nii jutu- kui ka pildina\u0308itus,sest va\u0308lja on pandud Palivere po\u0303hikooli laste o\u0303udusjutud, millele o\u0303petaja Kristel Tereping on illustratsioonid joonistanud."}, {"text_idx": "#000004", "text": "Na\u0308ituse eellugu ulatub tunamullusesse su\u0308gisesse kui Palivere kooli 4.-6. klassi lapsed kirjutasid o\u0303udusjutte \u201eTa\u0308hekese\u201d jutukonkursile \u201eJubejutud\u201d. U\u0308ks jutt sai konkursil auhinna, teised ja\u0308id niisama, nagu selgus, paremaid aegu ootama."}, {"text_idx": "#000005", "text": "Enam-va\u0308hem samal ajal hakkas aga o\u0303petaja Kristel Terepingile silma reklaam, milles kutsuti Iloni Imedemaal algavale raamatuillustratsiooni kursusele. Et tal oma juttu illustreerimiseks polnud, vo\u0303ttiski Tereping ette u\u0308heksa jubejuttudekonkursile saadetud lugu. O\u0303petaja so\u0303nul valis ta illustreeritavad jutud va\u0308lja selle ja\u0308rgi, kas need panid tema illustraatorimo\u0303tte to\u0308o\u0308le ja tekitasid kujutluspildi vo\u0303i mitte. Nii sai igal lugu juurde pilti, millesse on peidetud jutu algusta\u0308ht."}, {"text_idx": "#000006", "text": "Kristel Tereping tunnistas, et kuigi jutud on lu\u0308hikesed, on illustratsioonide joonistamine tema jaoks u\u0308sna ajamahukas ettevo\u0303tmine. See algab kavandi ja esialgse variandi tegemisest, mille ta siis hallile paberile prindib ja tintenpenniga detailsemaks hakkab joonistama. \u201eSageli selgub, et sellisena nagu mo\u0303eldud, pilt ei to\u0308o\u0308ta ja tuleb uuesti alustada,\u201d ra\u0308a\u0308kis autor. Ta lisas, et na\u0308itusepiltidest on ainult u\u0308ks selline, mida ta kordagi u\u0308mber ei pidanud tegema."}, {"text_idx": "#000008", "text": "Na\u0308ituse ametlikku avamist oodates taasavastasid lapsed oma poolteist aastat tagasi kirjutatud kirjatu\u0308kke. \u201eKui lugema hakkasin, siis alguses ei saanud arugi, et see on minu oma,\u201d tunnistas Jasper Klippberg."}, {"text_idx": "#000009", "text": "Autorite so\u0303nul oli pa\u0308ris po\u0303nev tagantja\u0308rele oma lugusid lugeda nad tunnistasid, et avastasid nii mo\u0303negi koha, mida tagantja\u0308rele muuta tahaks. \u201eLeidsin oma loo lo\u0303pus na\u0308iteks u\u0308he loogikavea,\u201d tunnistas Rain Toomas."}, {"text_idx": "#000010", "text": "Emma Lisette Julianuse so\u0303nul on juttude kirjutamine tore \u2013 tunduvalt po\u0303nevam kui nii mo\u0303nigi muu kooliu\u0308lesanne. \u201eEriti just fantaasiajuttude kirjutamine, sest seal pole kindlaid raame ees,\u201d ra\u0308a\u0308kis tu\u0308druk."}, {"text_idx": "#000011", "text": "Bibliograaf ja lastekirjanduse asjatundja Krista Kumberg u\u0308tles, et o\u0303uduse teema on ikka lapsi ko\u0308itnud, nii on see rahvaluulest saati. \u201eEnam ei tegutse lugudes aga kratid, vaid meile on jo\u0303udnud Euroopa kollid,\u201d lisas ta lugusid kommenteerides."}, {"text_idx": "#000012", "text": "Na\u0308ituse juttudest ja nende illustratsioonidest on valmimas ka raamat, mille maketti samuti na\u0308itusel na\u0308ha saab. \u201eSee on juba muutunud,\u201d u\u0308tles maketi kohta Kristel Tereping. \u201eRaamat tuleb ikka A4 formaadis, sest ma lihtsalt ei raatsi neid illustratsioone va\u0308hendada,\u201d tunnistas ta. Millal aga raamat tu\u0308rkivalgust na\u0308eb, ei julgenud Tereping ennustada."}, {"text_idx": "#000013", "text": "Na\u0308itus \u201eJubedad jutud\u201d ja\u0308a\u0308b aga Haapsalu raamatukogu lugemisssaalis avatuks Haapsalu o\u0303udusfilmide festivali lo\u0303puni."}, {"text_idx": "#000014", "text": "Palivere kooli igal klassil on kasvamas oma puu"}, {"text_idx": "#000015", "text": "Haapsaluga seotud moekunstnikud na\u0308itavad oma loomingut"}, {"text_idx": "#000016", "text": "Muinasjutukonverents Muinasjutuva\u0308gi lu\u0308kkab lood liikuma"}, {"text_idx": "#000017", "text": "Lasteaiad panid laste to\u0308o\u0308d vabao\u0303huna\u0308itusele"}, {"text_idx": "#000018", "text": "Anne Metsis pani ma\u0308lestused na\u0308itusele"}, {"text_idx": "#000022", "text": "Kullamaal tegutsenud seenefarm kolib Tallinna la\u0308histele"}, {"text_idx": "#000026", "text": "Lasteaedade ja algkooli u\u0308hine laat pani kogukonna koos to\u0308o\u0308le"}, {"text_idx": "#000033", "text": "Vald survestab Metsku\u0308la lastevanemaid uut kooli valima\nLa\u0308a\u0308neranna vallavalitsus: Metsku\u0308la lapsed ei ta\u0308ida koolikohustust\nKohtutuasjad neelavad valla rahakotist 100 000 eurot\nMetsku\u0308las algas koolito\u0308o\u0308 sulgemisotsuse kiuste\nLihula lastevanemad lubavad valla vastu kohtusse minna (ta\u0308iendatud kl 14. 03)"}]